**Doar că m-a stins...**

*Doina Bezea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Să-ţi fiu altar nu moarte

am scos din geruri frigul,

m-am învelit cu vise

din lacrimi reci de toamnă,

în sângele zăpezii

mi-am botezat destinul,

doar că m-a stins un tremur,

mă ierţi frumoasă doamnă?

Să-ţi fiu inel nu clopot

am strâns în braţe luna,

din rugul ars din soare

am prins tăcerea-n flori,

s-a dezvelit şi cerul

strângând din văl cununa,

doar că m-a stins un fulger,

mă ierţi de două ori?

Să-ţi fiu etern nu jale

am scos din flăcări focul,

din luturi de cenuşă

făcut-am chip de fum,

mi-am strâns durerea-n zale

spălând de răni sorocul,

doar că m-a stins uitarea,

mă poţi ierta şi-acum?

Autor Doina Bezea